# EELNÕU

##  NARVA LINNAVALITSUS

#### K O R R A L D U S

Narva .03.2019. a nr \_\_\_\_\_ - k

**Soodustuse pikendamine teede ja tänavate sulgemise maksule**

**(Narva Vesi AS)**

**1. ASJAOLUD JA MENETLUSE KÄIK**

Narva Linnavalitsuse 03.10.2018.a korraldusega nr 833-k oli Pipes Building OÜ (reg. kood 12046496) vabastatud teede ja tänavate sulgemise maksust kuni 28.02.2019.a seoses Rahu, Aleksander Puškini ja Kangelaste tänavate sademevee kanalisatsioonitorustike ehitamisega.

25.02.2019. a esitas Narva Vesi AS, registrikood 10369373, Narva Linnavalitsuse Linnamajandusametile taotluse, milles palub pikendada Pipes Building OÜ (reg. kood 12046496) vabastust teede ja tänavate sulgemise maksust linnatänavate sulgemisel Rahu, Aleksander Puškini ja Kangelaste tänavatel sadevete kanalisatsioonivõrgu ehitamise raames kuni 30.06.2019. Ehitustööde eesmärgiks on Narva linna sademeveekanalisatsiooniga seonduvate probleemide lahendamine.

Peamagistraalist tehakse samuti ühendused olemasolevate restkaevudega, mis asuvad reeglina linna üldkasutataval teel (sh eelloetletud tänavatel). Sademeveekanali magistraaltorude ning restkaevudega ühenduste peatöövõtja töövõtulepingu „Narva linnas, Pähklimäe linnaosas, lahkvoolse sademeveekanalisatsiooni projekteerimis-ehitustööd“ alusel on Pipes Building OÜ (reg. kood 12046496). Ehitustöid teostakse kuni 31.03.2019, haljastus- ja teekatete taastustöid kuni 30.06.2019.

Kuna AS Narva Vesi on ka kommunaalteenuste osutaja, mille kulud kaetakse lõppkokkuvõttes veetariifi arvel, siis on otstarbekas vabastada Pipes Building OÜ (reg. kood 12046496) teede ja tänavate sulgemise maksust.

**2. ÕIGUSLIKUD ALUSED**

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille

kohaselt linnavalitsus lahendab ja korraldab kohaliku elu küsimusi, mis volikogu määruste või otsustega

või valla- ja linna põhimäärusega on pandud täitmiseks valitsusele.

Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9

lõike 1 võib Narva Linnavalitsus erandjuhul oma korraldusega anda territooriumi sulgemismaksu

soodustust, lähtudes avalikust huvist ja kui üritus on linnaelu aspektis oluline.

**3. OTSUS**

Vabastada Pipes Building OÜ (reg. kood 12046496) teede ja tänavate sulgemise maksust kuni 30.06.2019.a seoses Rahu, Aleksander Puškini ja Kangelaste tänavate sademevee kanalisatsioonitorustike ehitamisega.

**4. RAKENDUSSÄTTED**

* 1. Narva Linnakantseleil teha korraldus teatavaks Narva Linnavalitsuse Linnamajandusametile.
	2. Korraldus jõustub teatavakstegemisest.
	3. Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse

 seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste Ants Liimets

Linnapea Linnasekretär